Maak gelukkige kinders groot | Lizanne du Plessis
Het jy al ooit as ouer oorweldig, gedaan en ontnugter gevoel? Het jy al ooit selftwyfel en onsekerheid ervaar in jou soeke na die regte rigting op jou ouerskapreis?
Nie een of twee keer nie. Sommer baie kere!
Êrens tussen die roetine en sleurwerk van skottelgoedwasser uitpak, wasgoed opvou, speelgoed wegpak, werk inpas en aan 'n oorspronklike hoendergereg te probeer dink, het ek 'n oomblik van helderheid ervaar: Die enigste volhoubare manier om 'n ma te wees, is om my kwesbaarheid te aanvaar en te vergeet van volmaak wees. Ma-wees is soms skrikwekkend, maar ai, is dit nie wonderlik en vervullend nie?
Daarom het ek 'n besluit geneem.
Al wat regtig saakmaak, is om 'n vreugedevolle ma te wees terwyl ek gelukkige kinders grootmaak. Niks meer nie, niks minder nie. En dít is waaroor ek doelgerig sal wees.
Toe skryf ek 'n boek.
My boek, Maak gelukkige kinders groot, verduidelik vir jou die drie belangrikste beginsels wat die basis vorm om gelukkige kinders groot te maak:
Ons kinders se brein ontwikkel wanneer ons 'n hegte, betekenisvolle band met hulle smee;
Alle kinders het 'n sensoriese temperament wat hulle denke, gevoelens en gedrag beïnvloed;
Ons kinders sal gelukkig, kalm en gebalanseerd wees as hulle weet hoe om hul liggaam te reguleer, oorweldigende gevoelens te hanteer en hul denkvaardighede te onwikkel.
Maak gelukkige kinders groot sal jou help VERSTAAN
Wat in jou kind se liggaam en brein aan die gang is;
Hoekom beweging noodsaaklik is vir jou kind;
Hoekom jou kind ineenstortings en woede-uitbarstings het;
Wat vrees en angstigheid by jou kind veroorsaak;
Hoe stres jou kind se brein beïnvloed.
My boek bevat hope nuttige analogieë en is propvol praktiese oplossings.
Maak gelukkige kinders groot sal jou LEER
Watter soort beweging jou kind gelukkig, kalm en gebalanseerd sal laat;
Hoe jy jou kind kan help wanneer sy leer om oorweldigende gevoelens te hanteer;
Hoe die aktivering van jou kind se denkende brein hom vir die res van sy lewe sukses kan laat smaak;
Hoe om ineenstortings en woede-uitbarstings só te hanteer dat dit jou kind se brein help bou;
Hoe om koesterende rituele en aanpasbare roetines in te stel;
Hoe om grense te stel vir onaanvaarbare gedrag;
Hoe om jou kind se vrese en angstighede te hanteer;
Hoe om 'n vreugdevolle ouer te wees.
Hierdie boek is nie sommer net nog 'n ouerskaphandleiding nie.
Dit bied nie een algemene resep vir almal nie.
Dit is spesifiek gerig op jou unieke kind.
Dit is nie die soort boek wat jou sal laat voel dat jy die ouerskaptoets druip nie.
Dis 'n boek wat jou sal inspireer en jou die moed sal gee om die uitdagings van ons tyd te aanvaar.
Dis nie 'n boek wat jy net van voor tot agter gaan deurlees nie.
Jy gaan dit jare lank gebruik om jou geheue met relevante brokkies inligting te verfris en jou telkens weer die moed van jou oortuiging te gee.
Hierdie boek verduidelik nie net teorie en konsepte nie.
Dit is ook propvol eenvoudige oplossings en prettige idees.
Maak gelukkige kinders groot sal beslis die manier waarop jy na jouself, jou kind en verhoudings kyk, verander.
"Lizanne slaag in hierdie boek om kwesbaar sowel as behulpsaam te wees. Die insigte wat sy deurgaans in die boek deel, het my toestemming gegee om die ouer te wees wat ek altyd wou wees. Ek weet nou wie my kind regtig is en ek voel beter toegerus om enige uitdagende gedrag wat ons moontlik voortaan sal teëkom, te hanteer." Tamzyn, Jack se ma.
ONTMOET VIR LIZANNE
Lizanne du Plessis is 'n kind van God, vrou, ma van twee pragtige dogters, arbeidsterapeut, skrywer en spreker. Lizanne se storie sluit jarelange vrugbaarheidsbehandeling in, die skielike aankoms van 'n vroeggebore babadogtertjie, die geboorte van 'n tweede kind in 'n vreemde land, en verblyf in nege verskillende huurwonings in drie lande oor 'n tydperk van dertien jaar. Dit is Lizanne se passie om ma's aan te moedig. Sy skryf by www.lizanneduplessis.com oor haar missie om 'n vreugdevolle ma te wees en gelukkige kinders groot te maak.
Koop jou boek nou!
Ook in Engels beskikbaar!
Wat ander mense sê...
"Maak Gelukkige Kinders Groot is 'n manjifieke boek met 'n belangrike boodskap vir ouers en mense in die professie – gooi die super-ouer-/super-terapeut-mantel af en verwelkom jou kwesbaarheid en menslikheid. Vir kinders om te groei en te verander, is dit noodsaaklik dat hulle deur 'n volwassene verstaan word. Lizanne slaag uitmuntend daarin om die leser te bemagtig om kinders vanuit 'n sensoriese perspektief te verstaan. Onontbeerlike leesstof vir doelgerigte ouers en doelgerigte terapeute wat aan klein mensies leiding gee."
Sanet Schoeman, Opvoedkundige Sielkundige
"Ek het dwarsdeur Lizanne se boek my kop gesit en knik, want ek het myself en my kinders herken in die talle voorbeelde en situasie-beskrywings wat van Maak Gelukkige Kinders Groot so 'n genot maak. Ek dink Lizanne het dalk skelm 'n afloerkamera iewers by die Schöers versteek! Dié boek is 'n ware handleiding tot 'n meer vreedsame huis – 'n huis waarin elke kind waarlik verstaan word, sodat sy kan floreer. Jy sal leer hoe om deur fyn waarneming 'n beter begrip te kry van hoe elke klein koppie in jou huis werk. (Bonus: jy sal jouself en jou man ook beter leer verstaan!) Maar Lizanne los dit nie net daar nie. Sy rus jou toe met 'n hele gereedskapkis van deernisvolle wenke waarmee jy 'n sterk ouerskapstyl kan bou wat op alle vlakke sommer net reg voel."
Helen Schöer, redakteur van Baba & Kleuter en ma van twee.
Ek prys die Here vir 'n boek soos dié! Vir 'n moeder van 4 woelwaters, is hierdie boek soos manna uit die hemel! Maak gelukkige kinders groot is 'n moet om te lees lank voor jy op moed-verloor-se-vlakte wil gaan sit oor jou uiteenlopende kinders onder een dak. Deur die beginsels in Maak Gelukkige Kinders Groot toe te pas kan jy jou daaglikse toetse van ma-wees en mens-wees in heerlike oorwinnings omskep. Lizanne help jou op 'n maklike-lekker-lees-manier om uitdagings prakties aan te pak en om te draai in pret vir jou kind en oorwinnings vir jou! Hierdie boek behoort aan mammas gegee te word op hul kind se eerste verjaarsdag! 'n Atlas vir die pad voorentoe! En so maak ons gelukkig kinders groot!
Gwendoline Kriek, Liedjieskrywer en sangeres, Mamma van vier.
Neither as a therapist, nor as mom, have I ever been so encouraged and inspired by a parenting book. Lizanne transforms one of the most daunting and complex tasks into a wonderful journey, with all the empathy, guidance and tools that one needs to feel confident about raising happy children. What a generous gift to all parents!